UPOZORNENIE

	Pri podaní návrhu na vklad práva do katastra nehnuteľností sa môže účastník konania rozhodnúť, či si prevezme na Okresnom úrade Galanta, katastrálnom odbore rozhodnutie o povolení vkladu osobne alebo mu bude rozhodnutie doručené prostredníctvom pošty.

	V prípade záujmu o osobné prevzatie musí účastník konania vyplniť formulár na podateľni katastrálneho odboru a odovzdať ho zamestnancovi podateľne katastrálneho odboru, alebo zaslať poštou súčasne s návrhom na vklad.
	Formulár sa nachádza na podateľni Okresného úradu Galanta, katastrálneho odboru. 
Účastník konania bude vyzvaný Okresným úradom Galanta katastrálnym odborom na osobné prevzatie rozhodnutia o povolení vkladu práva do katastra nehnuteľností e-mailom alebo telefonicky prostredníctvom SMS, a to v lehote 5 pracovných dní odo dňa zaslania výzvy Okresným úradom Galanta, katastrálnym odborom.

V prípade, že účastník konania chce prevziať rozhodnutie aj v mene iného účastníka toho istého konania, pred osobným prevzatím sa musí preukázať splnomocnením.